title: 2009/229/ЕО: Решение на Европейския парламент от 22 април 2008 година относно освобождаването от отговорност във връзка с изпълнението на бюджета на Европейската агенция за управление на оперативното сътрудничество по външните граници на държавите-членки на Европейския съюз за финансовата 2006 година

text:
               31.3.2009

               BG

               Официален вестник на Европейския съюз

               L 88/226

         РЕШЕНИЕ НА ЕВРОПЕЙСКИЯ ПАРЛАМЕНТ
   от 22 април 2008 година
   относно освобождаването от отговорност във връзка с изпълнението на бюджета на Европейската агенция за управление на оперативното сътрудничество по външните граници на държавите-членки на Европейския съюз за финансовата 2006 година
   (2009/229/ЕО)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейската агенция за управление на оперативното сътрудничество по външните граници на държавите-членки на Европейския съюз за финансовата 2006 година (1),
   като взе предвид доклада на Сметната палата относно окончателните годишни отчети на Европейската агенция за управление на оперативното сътрудничество по външните граници на държавите-членки на Европейския съюз за финансовата 2006 година, придружен от отговорите на Агенцията (2),
   като взе предвид препоръката на Съвета от 12 февруари 2008 г. (5843/2008 — C6-0084/2008),
   като взе предвид Договора за ЕО, и по-специално член 276 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕО) № 2007/2004 на Съвета от 26 октомври 2004 година за създаване на Европейска агенция за управление на оперативното сътрудничество по външните граници на държавите-членки на Европейския съюз (4), и по-специално член 30 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно създаването на рамков Финансов регламент за органите, посочени в член 185 от Регламент (ЕО, Евратом) № 1605/2002 на Съвета (5), и по-специално член 94 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A6-0126/2008),

               1.

               Освобождава от отговорност изпълнителния директор на Европейската агенция за управление на оперативното сътрудничество по външните граници на държавите-членки на Европейския съюз във връзка с изпълнението на бюджета на агенцията за финансовата 2006 година;

               2.

               Представя своите забележки в резолюцията по-долу;

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция за управление на оперативното сътрудничество по външните граници на държавите-членки на Европейския съюз, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ C 261, 31.10.2007 г., стр. 7.

      (2)  ОВ C 309, 19.12.2007 г., стр. 29.

      (3)  ОВ L 248, 16.9.2002 г., стр. 1.

      (4)  ОВ L 349, 25.11.2004 г., стр. 1.

      (5)  ОВ L 357, 31.12.2002 г., стр. 72.
    ---documentbreak---

               31.3.2009

               BG

               Официален вестник на Европейския съюз

               L 88/227

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 22 април 2008 година,
   съдържащо забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за управление на оперативното сътрудничество по външните граници на държавите-членки на Европейския съюз за финансовата 2006 година
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейската агенция за управление на оперативното сътрудничество по външните граници на държавите-членки на Европейския съюз за финансовата 2006 година (1),
   като взе предвид доклада на Сметната палата относно окончателните годишни отчети на Европейската агенция за управление на оперативното сътрудничество по външните граници на държавите-членки на Европейския съюз за финансовата 2006 година, придружен от отговорите на Агенцията (2),
   като взе предвид препоръката на Съвета от 12 февруари 2008 г. (5843/2008 — C6-0084/2008),
   като взе предвид Договора за ЕО, и по-специално член 276 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕО) № 2007/2004 на Съвета от 26 октомври 2004 година за създаване на Европейска агенция за управление на оперативното сътрудничество по външните граници на държавите-членки на Европейския съюз (4), и по-специално член 30 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно създаването на рамков Финансов регламент за органите, посочени в член 185 от Регламент (ЕО, Евратом) № 1605/2002 на Съвета (5), и по-специално член 94 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A6-0126/2008),

               A.

               като има предвид декларацията на Сметната палата, че е получила убедителни гаранции, че годишните отчети за финансовата 2006 година са надеждни и че извършените операции са законосъобразни и редовни;

               Б.

               като има предвид, че през 2006 г. агенцията за първи път е разполагала с финансова самостоятелност;

         Общи въпроси, които се отнасят до въпроси от хоризонтално естество при агенциите на ЕС и които поради това са от значение за процедурата по освобождаване от отговорност във връзка с изпълнението на бюджета на всяка една агенция

               1.

               Отбелязва, че през 2006 г. бюджетите на 24-те агенции и други децентрализирани органи на Общността, които подлежат на одит от Сметната палата, се равняват общо на 1 080,5 милиона евро (като най-голям е бюджетът на Европейската агенция за възстановяване в размер на 271 милиона евро, а най-малък е бюджетът на Европейския полицейски колеж (CEPOL) в размер на 5 милиона евро);

               2.

               Посочва, че кръгът от външни органи на ЕС, които подлежат на одит и освобождаване от отговорност за изпълнението на бюджета, понастоящем обхваща не само традиционните регулаторни агенции, но също така изпълнителните агенции, създадени за осъществяването на специфични програми, а в близко бъдеще ще включи и съвместните предприятия, създадени като публично-частни партньорства (съвместни инициативи в областта на технологиите);

               3.

               Наблюдава, що се отнася до Парламента, че броят на агенциите, подлежащи на процедура по освобождаване от отговорност за изпълнението на бюджета, се променя както следва: финансова година 2000: 8; 2001: 10; 2002: 11; 2003: 14; 2004: 14; 2005: 16; 2006: 20 регулаторни агенции и 2 изпълнителни агенции (не се включват двете агенции, които подлежат на одит от Европейската сметна палата, но са обект на вътрешна процедура по освобождаване от отговорност);

               4.

               Следователно стига до заключението, че понастоящем процедурата по одит/освобождаване от отговорност е тромава и непропорционална по отношение на относителния размер на бюджетите на агенциите/децентрализираните органи на Общността; възлага на своята компетентна комисия да извърши всеобхватен преглед на процедурата по освобождаване от отговорност за агенциите и децентрализираните органи на Общността с оглед изработване на по-прост и рационален подход, като се има предвид непрестанно нарастващият брой органи, всеки от които ще изисква отделен доклад за освобождаване от отговорност през следващите години;

         Принципни съображения

               5.

               Изисква от Комисията, преди създаването на нова агенция или извършването на реформа на съществуваща такава, да представи точни разяснения по следните елементи: вид на агенцията, цели, вътрешна управленска структура, продукти, услуги, ключови процедури, целеви групи, клиенти и заинтересовани страни, официални взаимоотношения с външни субекти, бюджетна отговорност, финансово планиране и политика по отношение на персонала и наемането му;

               6.

               Изисква дейността на всяка агенция да бъде регламентирана чрез годишно споразумение за изпълнението, сключвано от агенцията и отговорната ГД, което следва да съдържа основните цели за следващата година, финансова рамка и ясни показатели за оценка на изпълнението;

               7.

               Изисква Сметната палата или друг независим одитор да подлага агенциите на редовни (и ad hoc) одити на изпълнението; счита, че тези одити не следва да се ограничават до традиционните елементи на финансово управление и правилното изразходване на обществени средства, а също така да обхващат административната ефективност и ефикасност и да включват определяне на рейтинг на финансовото управление на всяка агенция;

               8.

               Счита, че в случая с агенции, които системно са надценявали бюджетните си нужди, трябва да се предприеме съкращаването на личния състав на базата на незаетите места; счита, че това в дългосрочна перспектива ще доведе до заделянето на по-малко средства за агенциите и до по-ниски административни разходи;

               9.

               Отбелязва като сериозен проблем факта, че редица агенции търпят критика за това, че не следват правилата за обществените поръчки, Финансовия регламент, Правилника за длъжностните лица и т.н.; счита, че основната причина за това е, че повечето регламенти, както и Финансовият регламент са предназначени за по-големи институции и повечето от малките агенции нямат необходимия размер, за да се справят с тези регулаторни разпоредби; поради това призовава Комисията да намери бързо решение с цел да се подобри ефективността, като се групират административните функции на различните агенции, така че да се постигне необходимият размер (като се вземат предвид необходимите промени в основните регламенти, уреждащи положението на агенциите и тяхната бюджетна независимост) или спешно да изготви проект за специфични разпоредби за агенциите (по-специално правила за прилагане относно агенциите), които ще им позволят да бъдат напълно изрядни;

               10.

               Настоява Комисията, когато изготвя предварителния проектобюджет, да вземе предвид резултатите от изпълнението на бюджета от различните агенции в предишни години, по-специално в годината n-1, и да преразгледа бюджета, заявен съответно от отделните агенции; приканва съответната компетентна комисия да уважи това преразглеждане и, ако то не е предприето от Комисията, сама да преразгледа въпросния бюджет, като го сведе до реалистично равнище, подходящо за капацитета за възприемане и прилагане на въпросната агенция;

               11.

               Припомня своето решение за освобождаване от отговорност по отношение на финансовата 2005 година, в която Комисията бе приканена да представи на всеки пет години проучване относно добавената стойност на всяка съществуваща агенция; приканва всички заинтересувани институции, при отрицателна оценка на добавената стойност на дадена агенция, да вземат необходимите мерки, като преформулират мандата на въпросната агенция или като я закрият; отбелязва, че през 2007 г. не е имало никакви оценки, изготвени от Комисията; настоява за това, Комисията да представи поне пет такива оценки преди да се вземе решението за освобождаване от отговорност по отношение на финансовата 2007 година, като започне с най-старите агенции;

               12.

               Изразява мнението, че препоръките на Сметната палата следва да бъдат приложени незабавно, а нивото на изплатените субсидии за агенциите следва да бъде приравнено към техните действителни касови потребности; счита освен това, че измененията към основния Финансов регламент трябва да бъдат включени в рамковия финансов регламент за агенциите и в различните специфични финансови регламенти;

         Представяне на данни от доклади

               13.

               Отбелязва, че не съществува стандартен подход на агенциите по отношение на представянето на извършените от тях дейности по време на въпросната финансова година, на техните отчети и доклади относно бюджетното и финансовото управление, нито към въпроса до каква степен е допустимо декларация за достоверността и точността на отчетите да бъде съставяна от изпълнителния директор на агенцията; отбелязва, че не всички агенции правят ясно разграничение между а) представяне на дейността на агенцията пред обществеността и б) технически доклади по въпросите на бюджетното и финансовото управление;

               14.

               Отбелязва, че макар постоянните инструкции на Комисията за съставяне на доклади за дейността да не изискват изрично от агенцията изготвяне на декларация за достоверността и точността на отчетите, през 2006 г. много директори са изготвили такива, като в един от случаите декларацията включва съществена резерва;

               15.

               Припомня своята резолюция от 12 април 2005 г. (6), в която директорите на агенциите се приканват от този момент нататък да придружават своя годишен доклад за дейността, който се представя заедно с финансова и управленска информация, с декларация за достоверността и точността на отчетите по отношение на законосъобразността и редовността на операциите, подобна на декларациите, подписвани от генералните директори на Комисията;

               16.

               Изисква Комисията да внесе съответните изменения в постоянните си инструкции към агенциите;

               17.

               Освен това предлага Комисията да работи съвместно с агенциите за изработване на хармонизиран модел, приложим за всички агенции и децентрализирани органи на Общността, като се прави ясно разграничение между:

                           —

                           годишен доклад относно операциите, дейността и постиженията на органа, предназначен за широка публика,

                           —

                           финансови отчети и доклад за изпълнението на бюджета,

                           —

                           доклад за дейността, който следва модела на докладите за дейността, изготвяни от генералните директори на Комисията,

                           —

                           подписана от директора на органа декларация за достоверността и точността на отчетите, придружена от резерви или забележки, които според него е удачно да бъдат представени на вниманието на органа, отговарящ за освобождаване от отговорност във връзка с изпълнението на бюджета;

         Общи заключения на Сметната палата

               18.

               Отбелязва заключението на Сметната палата (параграф 10.29 от Годишния доклад (7)), че изразходването на субсидиите, платени от Комисията от бюджета на Общността, не се основава на достатъчно обосновани прогнози за касовите потребности на агенциите и че този факт, съчетан с размера на пренесените бюджетни кредити, ги кара да държат значителни касови наличности; отбелязва също така препоръката на Сметната палата размерът на изплащаните на агенциите субсидии да бъде в съответствие с реалните им касови потребности;

               19.

               Отбелязва, че в края на 2006 г. 14 агенции все още не са приложили счетоводната система АВАС (Годишен доклад, бележка под линия към параграф 10.31);

               20.

               Отбелязва забележката на Сметната палата (Годишен доклад, параграф 1.25) относно натрупаните задължения за неползван отпуск, осчетоводени от някои агенции; посочва, че за финансовата 2006 година Сметната палата е включила резерви към своите декларации за достоверността и точността на отчетите по отношение на три агенции (Европейски център за развитие на професионално обучение (CEDEFOP), Европейски полицейски колеж (CEPOL) и Европейската железопътна агенция); за финансовата 2005 година това е било направено за CEDEFOP, Европейския орган за безопасност на храните и Европейската агенция за възстановяване;

         Вътрешен одит

               21.

               Припомня, че в съответствие с член 185, параграф 3 от Финансовия регламент вътрешният одитор на Комисията е също така вътрешен одитор на регулаторните агенции, които получават безвъзмездни средства, изплащани от бюджета на Общността; посочва, че вътрешният одитор докладва пред управителния съвет и пред директора на всяка агенция;

               22.

               Обръща внимание на резервата, включена в годишния доклад за дейността на вътрешния одитор за 2006 г., която гласи следното:
               „Вътрешният одитор на Комисията не е в състояние да изпълнява правилно своите задължения на вътрешен одитор на органите на Общността съгласно член 185 от Финансовия регламент поради липса на човешки ресурси.“;

               23.

               Отбелязва обаче забележката на вътрешния одитор в доклада за дейността му за 2006 г., че от 2007 г., с допълнителните човешки ресурси, предоставени от Комисията на Службата за вътрешен одит (СВО), всички действащи регулаторни агенции ще бъдат подлагани на годишни вътрешни одити;

               24.

               Отбелязва непрестанно нарастващия брой регулаторни и изпълнителни агенции и съвместни предприятия, които подлежат на одит от СВО съгласно член 185 от Финансовия регламент; изисква от Комисията да уведоми своята компетентна комисия дали човешките ресурси, с които разполага СВО, ще бъдат достатъчни за провеждане на годишни одити на всички подобни органи през следващите години;

               25.

               Отбелязва, че член 72, параграф 5 от Регламент (ЕО, Евратом) № 2343/2002 изисква от всяка агенция всяка година да изпраща на органа, който отговаря за освобождаване от отговорност във връзка с изпълнението на бюджета, и на Комисията доклад от директора ѝ, който обобщава броя и вида на вътрешните одити, извършени от вътрешния одитор, направените препоръки и предприетите по тези препоръки действия; изисква от агенциите да посочват дали се предприемат такива действия и, ако се предприемат, по какъв начин;

               26.

               Приема за сведение, по отношение на способността за провеждане на вътрешен одит, особено във връзка с по-малките агенции, предложението на вътрешния одитор до компетентната комисия на Парламента от 14 септември 2006 г. по-малките агенции да получат разрешение да ползват услуги по вътрешен одит, предоставяни от частния сектор срещу заплащане;

         Оценка на агенциите

               27.

               Припомня съвместното заявление на Парламента, Съвета и Комисията (8), договорено по време на заседанието на помирителния комитет преди провеждането на Съвета по икономически и финансови въпроси (ECOFIN) във връзка с бюджета, проведено на 13 юли 2007 г., което призовава за изготвяне на i) списък на агенциите, които Комисията възнамерява да оценява и на ii) списък на агенциите, които вече са били оценени, придружен от резюме на основните заключения;

         Дисциплинарни процедури

               28.

               Отбелязва, че, поради своя размер, отделни агенции изпитват затруднения при създаването на дисциплинарни съвети ad hoc, съставени от служители от съответната професионална степен, и че Службата за разследвания и дисциплинарни въпроси на Комисията (IDOC) не разполага с правомощия по отношение на агенциите; призовава агенциите да обмислят създаването на свой междуинституционален дисциплинарен съвет;

         Проект на междуинституционално споразумение

               29.

               Припомня проекта на междуинституционално споразумение за оперативната рамка на европейските регулаторни агенции, представен от Комисията (COM(2005) 59), който целеше изграждането на хоризонтална рамка за създаването, структурата, дейността, оценката и контрола на европейските регулаторни агенции; отбелязва, че проектът представлява полезна инициатива в рамките на усилията за рационализиране на създаването и на управлението на агенции; отбелязва заявлението в Обобщителния доклад на Комисията за 2006 г. (параграф 3.1, COM(2007) 274), че макар след публикуването на проекта да не е имало напредък в преговорите, в края на 2006 г. в Съвета отново са започнали дискусии по същество; изразява съжаление, че не е било възможно постигането на по-нататъшен напредък по посока на приемане на документа;

               30.

               Приветства следователно ангажимента на Комисията да представи съобщение относно бъдещето на регулаторните агенции в рамките на 2008 г.;

         Самофинансиращи се агенции

               31.

               Припомня, че за двете самофинансиращи се агенции административният съвет е органът, който освобождава директора от отговорност за изпълнението на бюджета; отбелязва, че и двете агенции имат значителни натрупани излишъци от приходи от събрани такси, пренесени от бюджета за предходната година:

                           —

                           Служба за хармонизация във вътрешния пазар — в пари и парични еквиваленти: 281 милиона евро (9),

                           —

                           Служба на Общността за сортовете растения — в пари и парични еквиваленти: 18 милиона евро (10);

         Конкретни бележки

               32.

               Отбелязва забележката в доклада на Сметната палата за 2006 г., че за финансовата 2006 година равнището на бюджетни кредити за поети задължения е 85 %; равнището на пренос на бюджетни кредити надвишава 70 % като цяло и е близо 85 % при оперативните разходи; прехвърлянията на бюджетни кредити между глави или дялове през годината надхвърли общия таван от 10 %, предвиден във Финансовия регламент; следователно бюджетният принцип на специфичност на разходите не е бил стриктно спазен;

               33.

               Отбелязва освен това, че поемането на правни задължения е предшествало поемането на бюджетни задължения, в противоречие с Финансовия регламент на агенцията, а критериите и процедурите, използвани при наемане на служители, не са били в съответствие с общите разпоредби на Правилника за длъжностните лица;

               34.

               Приема отговора на агенцията, че равнището на пренос на бюджетни кредити за 2007 г. се дължи на трудности, присъщи на началния период на съществуване на агенцията, и на факта, че значителна част от ресурсите са били предоставени едва към края на 2006 г.; агенцията не е била в състояние да приложи изцяло стандартни процедури по отношение на по-голяма част от процедурите за наемане на персонал, започнали през 2006 г., поради липса на ресурси в началния период и трудности при привличане на потенциални служители;

               35.

               Изразява съжаление от факта, че агенцията е използвала процедури за наемане на служители, които не са били в съответствие с общите разпоредби на Правилника за длъжностните лица, с цел по-бързо привличане на персонал и поставянето на агенцията в пълна готовност за действие;

               36.

               Призовава агенцията и Комисията да подобрят планирането на нуждите от бюджетни средства и персонал на агенцията за в бъдеще;

               37.

               Отбелязва, че съгласно отчетите на агенцията (счетоводен баланс) на 31 декември 2006 г. тя разполага с 14,3 милиона евро касова наличност (при субсидия от Общността в размер на 15,2 милиона евро и годишен бюджет от 19,2 милиона евро);

               38.

               Припомня, че докато за първата година от съществуването си агенцията е разполагала с бюджет от 6,2 милиона евро, бюджетът за 2006 г. е бил два пъти изменян от бюджетния орган, като е бил увеличен от 12,3 на 19,2 милиона евро; отбелязва заявлението в годишния доклад, че закъснялото отпускане на допълнителни средства през м. октомври 2006 г. е довело до проблеми с усвояването на бюджетните кредити, като тези проблеми са надхвърляли капацитета на агенцията;

               39.

               Отбелязва освен това, че съгласно отчетите на 31 декември 2006 г. са запълнени само 9 от 18 длъжности от степен AD;

               40.

               Приема за сведение заявлението в годишния доклад за 2006 г. на агенцията, че тя е получила пълна финансова самостоятелност едва от 1 октомври 2006 г., като преди тази дата всички разходи, свързани с административни въпроси, са одобрявани от ГД „Правосъдие, свобода и сигурност“ на Комисията в Брюксел;

               41.

               Призовава агенцията да подобри финансовото си управление, по-специално по отношение на увеличаването на нейния бюджет през 2007 и 2008 г.

      (1)  ОВ C 261, 31.10.2007 г., стр. 7.

      (2)  ОВ C 309, 19.12.2007 г., стр. 29.

      (3)  ОВ L 248, 16.9.2002 г., стр. 1.

      (4)  ОВ L 349, 25.11.2004 г., стр. 1.

      (5)  ОВ L 357, 31.12.2002 г., стр. 72.

      (6)  Всички резолюции относно агенциите са публикувани в ОВ L 196, 27.7.2005 г.

      (7)  ОВ C 273, 15.11.2007 г., стр. 1.

      (8)  Документ на Съвета DS 605/1/07 Rev1.

      (9)  Източник: Доклад за годишните отчети на Службата за хармонизация във вътрешния пазар за финансовата 2006 година заедно с отговорите на Службата (ОВ C 309, 19.12.2007 г., стр. 141).

      (10)  Източник: Доклад за годишните отчети на Службата на Общността за сортовете растения за финансовата 2006 година заедно с отговорите на Службата (ОВ C 309, 19.12.2007 г., стр. 135).


title: Решение 2007/449/ОВППС на Съвета от 28 юни 2007 година за изпълнение на Обща позиция 2004/694/ОВППС за по-нататъшни мерки в подкрепа на ефективното изпълнение на мандата на Международния трибунал за престъпленията в бивша Югославия (МТПЮ)

text:
               29.6.2007

               BG

               Официален вестник на Европейския съюз

               L 169/75

      РЕШЕНИЕ 2007/449/ОВППС НА СЪВЕТА

   от 28 юни 2007 година
   за изпълнение на Обща позиция 2004/694/ОВППС за по-нататъшни мерки в подкрепа на ефективното изпълнение на мандата на Международния трибунал за престъпленията в бивша Югославия (МТПЮ)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Обща позиция 2004/694/ОВППС на Съвета (1), и по-специално член 2 от нея, във връзка с член 23, параграф 2, второ тире от Договора за Европейския съюз,
   като има предвид, че:

               (1)

               Съгласно разпоредбите на Обща позиция 2004/694/ОВППС, Съветът прие мерки за замразяване на всички фондове и икономически средства, принадлежащи на физическите лица, изброени в приложението към нея, които са били подведени под съдебна отговорност от МТПЮ.

               (2)

               След предаването на г-н Zdravko TOLIMIR и г-н Vlastimir DJORDJEVIC на МТПЮ на 1 юни 2007 г. техните имена следва да бъдат извадени от списъка.

               (3)

               Освен това, следва да се посочат мотиви по отношение на лицата, чиито имена продължават да фигурират в списъка.

               (4)

               Съответно е необходимо списъкът в приложението към Обща позиция 2004/694/ОВППС да бъде коригиран,

         РЕШИ:
   Член 1
   Приложението към Обща позиция 2004/694/ОВППС се заменя с приложението към настоящото решение.
   Член 2
   Настоящото решение влиза в сила от датата на неговото приемане.
   Член 3
   Настоящото решение се публикува в Официален вестник на Европейския съюз.

      Съставено в Люксембург на 28 юни 2007 година.

            За Съвета

            Председател

         S. GABRIEL

      (1)  ОВ L 315, 14.10.2004 г., стр. 52. Обща позиция, последно изменена с Решение 2006/484/ОВППС (OВ L 189, 12.7.2006 г., стр. 25) и с продължен срок на действие с Обща позиция 2006/671/ОВППС (OВ L 275, 6.10.2006 г., стр. 66).

      ПРИЛОЖЕНИЕ
      Списък на лицата, посочени в член 1

                  Лице

                  Мотиви

                  1.

                  Име: HADZIC Goran (пол: мъжки)
                  Дата на раждане: 7.9.1958 г.
                  Място на раждане: Vinkovci, Хърватска
                  Гражданин на Сърбия

                  Обвинен от МТБЮ и все още на свобода

                     Обвинителен акт: 4.6.2004 г.

                     Дело №: IT-04-75

                  2.

                  Име: KARADZIC Radovan (пол: мъжки)
                  Дата на раждане: 19.6.1945 г.
                  Място на раждане: Petnjica, община Savnik, Черна гора
                  Гражданин на Босна и Херцеговина

                  Обвинен от МТБЮ и все още на свобода

                     Първи обвинителен акт: 25 юли 1995 г.; втори обвинителен акт: 16 ноември 1995 г.; изменен обвинителен акт: 31 май 2000 г.

                     Дело №: IT-95-5/18

                  3.

                  Име: MLADIC Ratko (пол: мъжки)
                  Дата на раждане: 12.3.1948 г.
                  Място на раждане: Bozanovici, община Kalinovik, Босна и Херцеговина
                  Гражданин на Босна и Херцеговина

                  Обвинен от МТБЮ и все още на свобода

                     Първи обвинителен акт: 25 юли 1995 г.; втори обвинителен акт: 16 ноември 1995 г; изменен обвинителен акт: 8 ноември 2002 г.

                     Дело №: IT-95-5/18

                  4.

                  Име: ZUPLJANIN Stojan (пол: мъжки)
                  Дата на раждане: 22.9.1951 г.
                  Място на раждане: Kotor Varos, Босна и Херцеговина
                  Гражданин на Босна и Херцеговина

                  Обвинен от МТБЮ и все още на свобода

                     Първи обвинителен акт: 17 декември 1999 г.; втори изменен обвинителен акт: 6 октомври 2004 г.

                     Дело №: IT-99-36-I


title: Решение (ЕС) 2017/1764 на Съвета от 25 септември 2017 година за назначаване на заместник-член, предложен от Република Австрия, в Комитета на регионите

text:
               28.9.2017

               BG

               Официален вестник на Европейския съюз

               L 250/58

         РЕШЕНИЕ (ЕС) 2017/1764 НА СЪВЕТА
   от 25 септември 2017 година
   за назначаване на заместник-член, предложен от Република Австрия, в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Австрия,
   като имат предвид, че:

               (1)

               На 26 януари 2015 г., 5 февруари 2015 г. и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г.

               (2)

               С назначаването на г-н Hannes WENINGER за член на Комитета на регионите се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за заместник-член в Комитета на регионите за остатъка от мандата, а именно до 25 януари 2020 г.:

               —

               Г-н Markus LINHART, Bürgermeister und Gemeinderat von Bregenz.

         Член 2
   Настоящото решение влиза в сила в деня на приемането му.

      Съставено в Брюксел на 25 септември 2017 година.

            За Съвета

            Председател

         M. MAASIKAS

      (1)  Решение (ЕС) 2015/116 на Съвета от 26 януари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 20, 27.1.2015 г., стр. 42).

      (2)  Решение (ЕС) 2015/190 на Съвета от 5 февруари 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 31, 7.2.2015 г., стр. 25).

      (3)  Решение (ЕС) 2015/994 на Съвета от 23 юни 2015 г. за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г. (ОВ L 159, 25.6.2015 г., стр. 70).


title: 2009/122/ЕО: Решение на Съвета от 10 февруари 2009 година за назначаване на член от Обединеното кралство в Комитета на регионите

text:
               13.2.2009

               BG

               Официален вестник на Европейския съюз

               L 42/16

      РЕШЕНИЕ НА СЪВЕТА

   от 10 февруари 2009 година
   за назначаване на член от Обединеното кралство в Комитета на регионите
   (2009/122/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Обединеното кралство,
   като има предвид, че:

               (1)

               На 24 януари 2006 г. Съветът прие Решение 2006/116/ЕО за назначаване на членове и заместник-членове на Комитета на регионите за периода от 26 януари 2006 г. до 25 януари 2010 г. (1)

               (2)

               След изтичането на мандата на г-н W.J. WILLIAMS се освободи едно място за член на Комитета на регионите,

         РЕШИ:
   Член 1
   Назначава се за член на Комитета на регионите за остатъка от мандата, а именно до 25 януари 2010 г.:

               —

               г-н Robert BRIGHT, Councillor, Newport City.

         Член 2
   Настоящото решение поражда действие от деня на приемането му.

      Съставено в Брюксел на 10 февруари 2009 година.

            За Съвета

            Председател

         M. KALOUSEK

      (1)  ОВ L 56, 25.2.2006 г., стр. 75.


title: Решение (ЕС) 2017/1729 на Европейския парламент от 27 април 2017 година относно освобождаването от отговорност във връзка с изпълнението на бюджета на съвместното предприятие „Биотехнологични производства“ за финансовата 2015 година

text:
               29.9.2017

               BG

               Официален вестник на Европейския съюз

               L 252/336

         РЕШЕНИЕ (ЕС) 2017/1729 НА ЕВРОПЕЙСКИЯ ПАРЛАМЕНТ
   от 27 април 2017 година
   относно освобождаването от отговорност във връзка с изпълнението на бюджета на съвместното предприятие „Биотехнологични производства“ за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на съвместното предприятие „Биотехнологични производства“ за финансовата 2015 година,

               —

               като взе предвид доклада на Сметната палата относно годишните отчети на съвместното предприятие „Биотехнологични производства“ за финансовата 2015 година, придружен от отговора на съвместното предприятие (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на съвместното предприятие във връзка с изпълнението на бюджета за финансовата 2015 година (05875/2017 — C8-0088/2017),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 209 от него,

               —

               като взе предвид Регламент (ЕС) № 560/2014 на Съвета от 6 май 2014 г. за създаване на съвместно предприятие „Биотехнологични производства“ (4), и по-специално член 12 от него,

               —

               като взе предвид Делегиран регламент (ЕС) № 110/2014 на Комисията от 30 септември 2013 г. относно модел на финансов регламент за органите, осъществяващи публично-частно партньорство, посочени в член 209 от Регламент (ЕС, Евратом) № 966/2012 на Европейския парламент и на Съвета (5),

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол (A8-0103/2017),

               1.

               освобождава от отговорност изпълнителния директор на съвместното предприятие „Биотехнологични производства“ във връзка с изпълнението на бюджета на съвместното предприятие за финансовата 2015 година;

               2.

               представя своите забележки в резолюцията по-долу;

               3.

               възлага на своя председател да предаде настоящото решение, както и резолюцията, която е неразделна част от него, на изпълнителния директор на съвместното предприятие „Биотехнологични производства“, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 473, 16.12.2016 г., стр. 7.

      (2)  ОВ C 473, 16.12.2016 г., стр. 8.

      (3)  ОВ L 298, 26.10.2012 г., стр. 1.

      (4)  ОВ L 169, 7.6.2014 г., стр. 130.

      (5)  ОВ L 38, 7.2.2014 г., стр. 2.


title: 2009/304/ЕО: Решение на Комисията от 30 март 2009 година за назначаване на дванадесет членове на Европейския статистически консултативен комитет (Текст от значение за ЕИП)

text:
               31.3.2009

               BG

               Официален вестник на Европейския съюз

               L 84/44

      РЕШЕНИЕ НА КОМИСИЯТА

   от 30 март 2009 година
   за назначаване на дванадесет членове на Европейския статистически консултативен комитет
   (текст от значение за ЕИП)
   (2009/304/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение № 234/2008/ЕО на Европейския парламент и на Съвета от 11 март 2008 г. за създаване на Европейски статистически консултативен комитет и за отмяна на Решение 91/116/ЕИО на Съвета (1), и по-специално член 4, параграф 1, буква а) от него,
   след консултации със Съвета,
   след консултации с Европейския парламент,
   като има предвид, че:

               (1)

               Европейският статистически консултативен комитет се състои от 24 членове.

               (2)

               Съгласно член 4, параграф 1 от Решение № 234/2008/ЕО дванадесет членове се назначават от Комисията след консултации с Европейския парламент и със Съвета.

               (3)

               Държавите-членки предоставиха на Комисията списъци на кандидати с доказана квалификация в областта на статистиката.

               (4)

               При назначаването на тези дванадесет членове Комисията се стреми да гарантира, че те представляват в еднаква степен ползвателите, респондентите и другите заинтересовани страни в областта на статистиката на Общността (включително научната общност, социалните партньори и гражданското общество),

         РЕШИ:
   Член 1
   Посочените в приложението лица се назначават за членове на Европейския статистически консултативен комитет за срок от пет години.
   Член 2
   Настоящото решение поражда действие от датата на приемането му.

      Съставено в Брюксел на 30 март 2009 година.

            За Комисията

         Joaquín ALMUNIA

            Член на Комисията

      (1)  ОВ L 73, 15.3.2008 г., стр. 13.

      ПРИЛОЖЕНИЕ
      Karl Andrea FEMRELL
      Ladislav KABÁT
      Lea KAUPPI
      Irena E. KOTOWSKA
      Denise Anne LIEVESLEY
      Христина МИТРЕВА
      Luca PAOLAZZI
      Robert ROCHEFORT
      Julio RODRĺGUEZ LÓPEZ
      Ineke STOOP
      Hartmut TOFAUTE
      Brendan WALSH


title: Решение (ЕС) 2016/1503 на Европейския парламент от 28 април 2016 година относно приключването на сметките на Европейската агенция за авиационна безопасност за финансовата 2014 година

text:
               14.9.2016

               BG

               Официален вестник на Европейския съюз

               L 246/207

         РЕШЕНИЕ (ЕС) 2016/1503 НА ЕВРОПЕЙСКИЯ ПАРЛАМЕНТ
   от 28 април 2016 година
   относно приключването на сметките на Европейската агенция за авиационна безопасност за финансовата 2014 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за авиационна безопасност за финансовата 2014 година,

               —

               като взе предвид доклада на Сметната палата относно годишните отчети на Европейската агенция за авиационна безопасност за финансовата 2014 година, придружен от отговора на Агенцията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2014 година в съответствие с член 287 от Договора за функционирането на Европейския съюз,

               —

               като взе предвид препоръката на Съвета от 12 февруари 2016 г. относно освобождаването от отговорност на Агенцията във връзка с изпълнението на бюджета за финансовата 2014 година (05584/2016 – C8-0073/2016),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 216/2008 на Европейския парламент и на Съвета от 20 февруари 2008 г. относно общи правила в областта на гражданското въздухоплаване, за създаване на Европейска агенция за авиационна безопасност и за отмяна на Директива 91/670/ЕИО на Съвета, Регламент (ЕО) № 1592/2002 и Директива 2004/36/ЕО (4), и по-специално член 60 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 94 и приложение V към своя правилник,

               —

               като взе предвид доклада на комисията по бюджетен контрол и становището на комисията по транспорт и туризъм (A8-0095/2016),

               1.

               Констатира, че окончателните годишни отчети на Европейската агенция за авиационна безопасност са приложени към доклада на Сметната палата.

               2.

               Одобрява приключването на сметките на Европейската агенция за авиационна безопасност за финансовата 2014 година.

               3.

               Възлага на своя председател да предаде настоящото решение на изпълнителния директор на Европейската агенция за авиационна безопасност, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 409, 9.12.2015 г., стр. 81.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 79, 19.3.2008 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: 2010/483/ЕС: Решение на Европейската централна банка от 27 юли 2010 година за изменение на Решение ЕЦБ/2007/5 за определяне на правилата за възлагане на обществени поръчки (ЕЦБ/2010/8)

text:
               9.9.2010

               BG

               Официален вестник на Европейския съюз

               L 238/14

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 27 юли 2010 година
   за изменение на Решение ЕЦБ/2007/5 за определяне на правилата за възлагане на обществени поръчки
   (ЕЦБ/2010/8)
   (2010/483/ЕС)
   ИЗПЪЛНИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка, и по-специално член 11.6 от него,
   като взе предвид Решение ЕЦБ/2004/2 от 19 февруари 2004 г. за приемане на Процедурния правилник на Европейската централна банка (1), и по-специално член 19 от него,
   като има предвид, че:

               (1)

               Праговете за процедурите за възлагане на обществени поръчки, установени в Директива 2004/18/ЕО на Европейския парламент и на Съвета от 31 март 2004 г. относно координирането на процедурите за възлагане на обществени поръчки за строителство, услуги и доставки (2), са изменени с Регламент (ЕО) № 1177/2009 на Комисията от 30 ноември 2009 г. за изменение на директиви 2004/17/ЕО, 2004/18/ЕО и 2009/81/ЕО на Европейския парламент и на Съвета по отношение на прилаганите от тях прагове за процедурите за възлагане на обществени поръчки (3). Европейската централна банка (ЕЦБ) възнамерява да прилага същите прагове за своите процедури за възлагане на обществени поръчки, независимо че Директива 2004/18/ЕО не се прилага спрямо нея.

               (2)

               Поръчките за изследователска и развойна дейност в областта на сигурността на банкнотите изискват специални мерки за сигурност и поради това не могат да бъдат предмет на обществена поръчка. Следва да се уточни, че тези поръчки попадат в обхвата на изключението, установено в член 6, параграф 1, буква в) от Решение ЕЦБ/2007/5 (4).

               (3)

               Съгласно скорошно решение на Съда на Европейския съюз (5) е необходимо да се уточни, че изключенията за споразуменията за сътрудничество между ЕЦБ и националните централни банки (НЦБ) и споразуменията за сътрудничество между ЕЦБ и други институции и органи на Съюза, международни организации или правителствени агенции, обхващат не само сътрудничество при изпълнението на публичните задачи, но също и спомагателни услуги за изпълнението на публичните задачи.

               (4)

               Съгласно скорошни решения на Съда на Европейския съюз (6) е необходимо срокът за извършване на възражения срещу изискванията на ЕЦБ да бъде допълнително прецизиран.

               (5)

               От съображения за прозрачност и без да се засяга Решение ЕЦБ/2004/3 от 4 март 2004 г. относно публичния достъп до документите на Европейската централна банка (7), неуспелите кандидати и оференти следва да имат право да получат копия от всички вътрешни документи, свързани с оценката на техните заявления за участие или оферти, и, при определени условия, копия от документите, свързани с оценката на успешната оферта.

               (6)

               Необходимо е да се уточни, че в изключителни, надлежно обосновани случаи удължаванията на срока на поръчката могат да превишават първоначалния и срок.

               (7)

               Поради това Решение ЕЦБ/2007/5 следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Изменения
   Решение ЕЦБ/2007/5 се изменя, както следва:

               1.

               В член 1 се добавя следното определение:

                           „p)

                           „поръчки за изследователска и развойна дейност в областта на сигурността на банкнотите“ са поръчки, свързани с теоретическа дейност или практически експерименти, анализ и изследователска дейност, извършвани при условията на контрол или:

                                       —

                                       с цел придобиване на нови знания и изработване на нови или подобряване на съществуващите материали, производствените процеси или устройствата за подготовка на печатния материал, производство, транспортиране, емитиране, установяване на истинността и унищожаване на евробанкноти (включително на печатния материал за последните),

                                       —

                                       с цел иницииране на производството на нови или подобряване на съществуващите материали, продукти или устройства за подготовка на печатния материал, производство, транспортиране, емитиране, установяване на истинността и унищожаване на евробанкноти (включително на печатния материал за последните).

                                 Поръчките за изследователска и развойна дейност в областта на сигурността на банкнотите не включват поръчки за изпитателно отпечатване на евробанкноти.“

               2.

               Член 2 се изменя, както следва:

                           а)

                           параграф 3, буква а) се заменя със следния текст:

                                       „а)

                                       споразумения за сътрудничество между ЕЦБ и НЦБ, които обслужват изпълнението на публичните задачи на Евросистемата/ЕСЦБ;“

                           б)

                           параграф 3, буква в) се заменя със следния текст:

                                       „в)

                                       споразумения за сътрудничество между ЕЦБ и други институции и органи на Съюза, международни организации или правителствени агенции, които обслужват изпълнението на публични задачи;“.

               3.

               Член 4, параграф 3 се заменя със следния текст:
               „3.   Прилагат се следните прагови стойности:

                           а)

                           193 000 EUR за поръчки за доставки и услуги;

                           б)

                           4 845 000 EUR за поръчки за строителство.“

               4.

               Член 6 се изменя, както следва:

                           а)

                           параграф 1, буква в) се заменя със следния текст:

                                       „в)

                                       когато ЕЦБ е класифицирала поръчката като секретна или когато изпълнението на поръчката трябва да бъде придружено със специални мерки за сигурност в съответствие с правилата за сигурност на ЕЦБ или когато това се налага за защита на основни интереси на ЕЦБ. Поръчките за изследователска и развойна дейност в областта на сигурността на банкнотите изискват специални мерки за сигурност и поради това са изключени от изискванията, установени в настоящото решение.“;

                           б)

                           в параграф 2 се добавя следната буква ж):

                                       „ж)

                                       здравни и социални услуги.“

               5.

               Член 7, параграф 2 се заменя със следния текст:
               „2.   Ако поръчката е сключена за фиксиран срок, този срок може да бъде удължен след първоначалния срок при следните условия:

                           а)

                           известието за обществена поръчка или, в случая на процедура по глава III, искането за предложение предвижда възможност за удължаване;

                           б)

                           възможните удължавания са надлежно обосновани;

                           в)

                           възможните удължавания се отчитат при определяне на приложимата процедура в съответствие с член 4.

                     Общият срок на всички удължавания по правило не може да превишава срока на първоначалната поръчка, с изключение на надлежно обоснованите случаи.“

               6.

               Член 21, параграф 2 се заменя със следния текст:
               „2.   Ако кандидатите или оферентите считат, че изискванията на ЕЦБ, предвидени в известието за обществена поръчка, поканата за представяне на оферта или подкрепящите документи, са непълни, несъгласувани или незаконосъобразни или че ЕЦБ или друг кандидат или оферент е нарушил приложимите правила за възлагане на обществени поръчки, те уведомяват ЕЦБ за своите възражения в петнадесетдневен срок. Ако нередовностите засягат поканата за представяне на оферта или други изпратени от ЕЦБ документи, срокът започва да тече от датата на получаване на документите. В останалите случаи срокът започва да тече от момента, в който кандидатите или оферентите са научили за нередовността или е разумно да се счита, че са могли да научат за нея. В тези случаи ЕЦБ може да поправи или да допълни изискванията или да отстрани нередовността съгласно искането, или да отхвърли искането, посочвайки мотивите за това. Възражения, които не са съобщени на ЕЦБ в рамките на 15 дни, не могат да бъдат повдигани на по-късен етап.“

               7.

               Член 28, параграф 3 се заменя със следния текст:
               „3.   Кандидатите и оферентите могат в 15-дневен срок от получаване на уведомяването да поискат от ЕЦБ да посочи мотивите за отхвърляне на техните заявления за участие или оферти и да предостави копие на всички документи, свързани с оценката на техните заявления за участие или оферти. Неуспелите оференти с допустими оферти могат да направят справка за името на оферента, избран за изпълнител, както и за основните характеристики и сравнителните предимства на неговата оферта. Те могат също да поискат копия от всички документи, свързани с оценката на успешната оферта, при условията на параграф 4.“

               8.

               Член 30, параграф 2 се заменя със следния текст:
               „2.   Оферентите могат в 15-дневен срок от получаване на уведомяването да поискат от ЕЦБ да посочи мотивите за отхвърляне на техните оферти и да предостави копие на всички документи, свързани с оценката на техните оферти.“

         Член 2
   Влизане в сила
   1.   Настоящото решение влиза в сила на 1 октомври 2010 г.
   2.   Процедурите за възлагане на обществени поръчки, започнати преди влизането в сила на настоящото решение, се завършват в съответствие с разпоредбите на Решение ЕЦБ/2007/5, които са в сила към датата, когато е започнала процедурата за възлагане на обществена поръчка. За целите на настоящата разпоредба дадена процедура за възлагане на обществена поръчка се счита, че започва на датата, на която известието за обществена поръчка е изпратено на Официален вестник на Европейския съюз, или в случаите, когато не се изисква такова известие, на датата, на която ЕЦБ е поканила един или няколко снабдители да представят оферта.

      Съставено във Франкфурт на Майн на 27 юли 2010 година.

            Председател на ЕЦБ

         Jean-Claude TRICHET

      (1)  ОВ L 80, 18.3.2004 г., стр. 33.

      (2)  ОВ L 134, 30.4.2004 г., стр. 114.

      (3)  ОВ L 314, 1.12.2009 г., стр. 64.

      (4)  ОВ L 184, 14.7.2007 г., стр. 34.

      (5)  Дело С-480/06 Комисията/Германия, Сборник на съдебната практика 2009 г., стр. I-4747.

      (6)  Дело C-406/08 Uniplex (UK)/NHS Business Services Authority, Сборник на съдебната практика 2010 г., стр. I-0000 и дело C-456/08 Комисията/Ирландия, Сборник на съдебната практика 2010 г., стр. I-0000.

      (7)  ОВ L 80, 18.3.2004 г., стр. 42.


title: 2009/575/ЕО, Евратом: Решение на Съвета от 27 юли 2009 година за назначаване на член от Румъния в Европейския икономически и социален комитет

text:
               30.7.2009

               BG

               Официален вестник на Европейския съюз

               L 198/54

      РЕШЕНИЕ НА СЪВЕТА

   от 27 юли 2009 година
   за назначаване на член от Румъния в Европейския икономически и социален комитет
   (2009/575/ЕО, Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 259 от него,
   като взе предвид Договора за създаване на Европейската общност за атомна енергия, и по-специално член 167 от него,
   като взе предвид Решение 2007/3/ЕО, Евратом (1),
   като взе предвид предложението на правителството на Румъния,
   като взе предвид становището на Комисията,
   като има предвид, че след оставката на г-н Marius PETCU се освободи едно място за член на Европейския икономически и социален комитет,
   РЕШИ:
   Член 1
   Назначава се за член на Европейския икономически и социален комитет за остатъка от мандата, а именно до 20 септември 2010 г., г-н Sorin Cristian STAN, Група на работниците (II група).
   Член 2
   Настоящото решение поражда действие от деня на приемането му.

      Съставено в Брюксел на 27 юли 2009 година.

            За Съвета

            Председател

         C. BILDT

      (1)  ОВ L 1, 4.1.2007 г., стр. 6.


title: Решение на Съвета от 18 декември 1995 година за сключването на Споразумение между Европейската общност и Република Колумбия относно прекурсорите и химическите вещества, които се използват често в незаконното производство на наркотични вещества или психотропни субстанции

text:
Важна правна забележка

|

31995D0568

Официален вестник n° L 324 , 30/12/1995 стр. 0010 - 0010 специално чешко издание глава 11 том 23 стр. 251  - 251 специално испанско издание глава 11 том 23 стр. 251  - 251 специално унгарско издание глава 11 том 23 стр. 251  - 251 специално литвийско издание глава 11 том 23 стр. 251  - 251 LV.ES глава 11 том 23 стр. 251  - 251 MT.ES глава 11 том 23 стр. 251  - 251 PL.ES глава 11 том 23 стр. 251  - 251 SK.ES глава 11 том 23 стр. 251  - 251 специално словенско издание глава 11 том 23 стр. 251  - 251

		19951218Решение на Съветаот 18 декември 1995 годиназа сключването на Споразумение между Европейската общност и Република Колумбия относно прекурсорите и химическите вещества, които се използват често в незаконното производство на наркотични вещества или психотропни субстанции(95/568/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 113 от него във връзка с първото изречение на член 228, параграф 2, както и член 228, параграф 4 от него,като взе предвид препоръката на Комисията,като има предвид, че на 25 септември 1995 г. Съветът упълномощи Комисията да проведе преговори от името на Общността с държавите-членки на Организацията на американските държави, и като приоритет - с държавите страни по Споразумението от Картахена, за сключването на споразумения относно контрола върху прекурсори и химически вещества; като има предвид, че въз основа на тези пълномощия Комисията завърши преговорите с Република Колумбия на 13 ноември 1995 г.;като има предвид, че Споразумението между Европейската общност и Република Колумбия относно прекусорите и химическите вещества, които се използват често в незаконното производство на наркотични вещества или психотропни субстанции, следва да бъде одобрено;като има предвид, че е уместно Съветът да упълномощи Комисията, при консултиране със специален комитет, назначен от Съвета, да одобрява модификации от името на Общността, когато споразумението предвижда тези модификации да бъдат приемани от Съвместната група за контрол; като има предвид, че такова упълномощаване трябва да бъде ограничено до модификации на приложенията към споразумението, доколкото се засягат веществата, които вече са обхванати от законодателството на Общността относно прекурсорите и химическите вещества,РЕШИ:Член 1Споразумението между Европейската общност и Република Колумбия относно прекурсорите и химическите вещества, които се използват често в незаконното производство на наркотични вещества или психотропни субстанции, се одобрява от името на Общността.Текстът на споразумението е приложен към настоящото решение.Член 2Председателят на Съвета се упълномощава да определи лицето, оправомощено да подпише споразумението.Член 3Председателят на Съвета депозира, от името на Общността, инструмента, предвиден в член 12 от споразумението [1].Член 41. Общността се представлява в Съвместната група за контрол, предвидена в член 9 от споразумението, от Комисията, подпомагана от представителите на държавите-членки.2. Комисията е упълномощена да одобрява, от името на Общността, модификации на приложенията към споразумението, приети от Съвместната група за контрол посредством установената в член 10 от споразумението процедура.При изпълнението на тази задача Комисията се подпомага от специален комитет, назначен от Съвета и натоварен с формирането на обща позиция.3. Упълномощаването по параграф 2 е ограничено до тези вещества, които са вече обхванати от съответното законодателство на Общността относно прекурсорите и химическите вещества.Член 5Настоящото решение се публикува в Официален вестник на Европейските общности.Съставено в Брюксел на 18 декември 1995 година.За СъветаПредседателJ. Borrell Fontelles[1] Датата на влизане в сила на споразумението ще бъде публикувана в Официален вестник на Европейските общности от Генералния секретариат на Съвета.--------------------------------------------------


title: 2012/621/ЕС: Решение на Европейския парламент от 10 май 2012 година относно приключването на сметките на Европейския орган за безопасност на храните за финансовата 2010 година

text:
               17.10.2012

               BG

               Официален вестник на Европейския съюз

               L 286/376

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно приключването на сметките на Европейския орган за безопасност на храните за финансовата 2010 година
   (2012/621/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския орган за безопасност на храните за финансовата 2010 година,

               —

               като взе предвид доклада на Сметната палата относно годишните отчети на Европейския орган за безопасност на храните за финансовата 2010 година, придружен от отговорите на Органа (1),

               —

               като взе предвид препоръката на Съвета от 21 февруари 2012 г. (06083/2012 – C7-0051/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 178/2002 на Европейския парламент и на Съвета (3) за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните, и по-специално член 44 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и Приложение VI към своя правилник,

               —

               като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A7-0106/2012),

               1.

               Отлага приключването на сметките на Европейския орган за безопасност на храните за финансовата 2010 година;

               2.

               Възлага на своя председател да предаде настоящото решение на изпълнителния директор на Европейския орган за безопасност на храните, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 366, 15.12.2011 г., стр. 106.

      (2)  ОВ L 248, 16.9.2002 г., стр. 1.

      (3)  ОВ L 31, 1.2.2002 г., стр. 1.

      (4)  ОВ L 357, 31.12.2002 г., стр. 72.


title: 2013/582/ЕС: Решение на Европейския парламент от 17 април 2013 година относно освобождаването от отговорност във връзка с изпълнението на бюджета на Европейския институт за иновации и технологии за финансовата 2011 година

text:
               16.11.2013

               BG

               Официален вестник на Европейския съюз

               L 308/248

      РЕШЕНИЕ НА ЕВРОПЕЙСКИЯ ПАРЛАМЕНТ

   от 17 април 2013 година
   относно освобождаването от отговорност във връзка с изпълнението на бюджета на Европейския институт за иновации и технологии за финансовата 2011 година
   (2013/582/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския институт за иновации и технологии за финансовата 2011 година,

               —

               като взе предвид доклада на Сметната палата относно годишните отчети на Европейския институт за иновации и технологии за финансовата 2011 година, придружен от отговорите на Института (1),

               —

               като взе предвид препоръката на Съвета от 12 февруари 2013 г. (05753/2013 – C7-0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 (3) на Съвета, и по-специално член 208 от него,

               —

               като взе предвид Регламент (ЕО) № 294/2008 на Европейския парламент и на Съвета от 11 март 2008 г. за създаване на Европейски институт за иновации и технологии (4), и по-специално член 21 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол (A7-0108/2013),

               1.

               Освобождава от отговорност директора на Европейския институт за иновации и технологии във връзка с изпълнението на бюджета на Института за финансовата 2011 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейския институт за иновации и технологии, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 388, 15.12.2012 г., стр. 110.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 97, 9.4.2008 г., стр. 1.

      (5)  ОВ L 357, 31.12.2002 г., стр. 72.

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ

      от 17 април 2013 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския институт за иновации и технологии за финансовата 2011 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейския институт за иновации и технологии за финансовата 2011 година,

                  —

                  като взе предвид доклада на Сметната палата относно годишните отчети на Европейския институт за иновации и технологии за финансовата 2011 година, придружен от отговорите на Института (1),

                  —

                  като взе предвид препоръката на Съвета от 12 февруари 2013 г. (05753/2013 – C7-0041/2013),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

                  —

                  като взе предвид Регламент (ЕО) № 294/2008 на Европейския парламент и на Съвета от 11 март 2008 г. за създаване на Европейски институт за иновации и технологии (4), и по-специално член 21 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на Комисията по бюджетен контрол (A7-0108/2013),

                  A.

                  като има предвид декларацията на Сметната палата, че е получила достатъчна увереност, че годишните отчети на Европейския институт за иновации и технологии („Институтът“) за финансовата 2011 година са надеждни и че свързаните с тях операции са законосъобразни и редовни;

                  Б.

                  като има предвид, че Институтът, който се намира в Будапеща, беше създаден с Регламент (ЕО) № 294/2008;

                  В.

                  като има предвид, че Комисията предостави финансова самостоятелност на Института на 8 юни 2011 г.;

                  Г.

                  като има предвид, че 2011 г. е първата година, когато Сметната палата публикува доклад относно годишните отчети на Института; като има предвид, че одитираният период е от 8 юни до 31 декември 2011 г.;

                  Д.

                  като има предвид, че общият бюджет на Института за 2011 година възлизаше на 64 294 640 EUR;

                  Е.

                  като има предвид, че безвъзмездната финансова помощ представлява около 90 % от бюджета на Института и следователно нейното отражение върху изпълнението на бюджета е значително; като има предвид, че безвъзмездните средства за Общностите на знанието и иновациите (ОЗИ) възлизаха на сумата от 56 847 080 EUR;

                  Ж.

                  като има предвид, че съгласно Регламента за създаване на Института неговият бюджет за 2011 г. беше финансиран със субсидия от Съюза, помощ от Европейската асоциация за свободна търговия (ЕАСТ) и помощ, предоставена от приемащата държава членка;

                  З.

                  като има предвид, че Институтът подписа приемно споразумение с правителството на Република Унгария на 23 март 2010 г.;

                  И.

                  като има предвид, че в края на 2011 г. Институтът отчете отрицателен бюджетен резултат от 1 824 955,81 EUR (6); като има предвид, че Институтът признава резултата като условен актив; като има предвид, че съгласно насоките на счетоводните служби на Комисията отрицателният бюджетен резултат не следва да се завежда като вземания срещу Комисията, тъй като пренесените суми обикновено се анулират частично;

                  Й.

                  като има предвид, че през 2010 и 2011 г. Институтът и неговият партньор Генералната дирекция „Образование и култура“ работиха заедно, за да създадат подходящи вътрешни структури и процедури, които да позволяват на Института да управлява средствата на Съюза в съответствие с принципите на добро финансово управление и да отговаря на минималните условия за неговата финансова самостоятелност; като има предвид, че тези условия (7) бяха определени като предпоставка за въвеждането на:

                              —

                              ефективно разделение между служебните задължения на разпоредителя с бюджетни кредити и тези на счетоводителя,

                              —

                              оперативна счетоводна система, даваща възможност за използване на средствата, които трябва да бъдат проверени и отразени в отчетите на Съюза,

                              —

                              подходяща процедура за плащания, гарантираща добро финансово управление на средствата на Съюза,

                  1.

                  Приветства доклада на Сметната палата относно годишните отчети на Института за финансовата 2011 година.

         Бюджетно и финансово управление

                  2.

                  Припомня въз основа на годишните отчети, че общият бюджет на Института за 2011 г. беше в размер на 64 294 640 EUR.

                  3.

                  Признава от годишните отчети, че през 2011 г. бюджетът на Института за периода на финансова самостоятелност (юни – декември) възлизаше на сумата от 9 794 873,70 EUR.

                  4.

                  Отбелязва от годишните отчети, че приносът на Съюза за периода на финансова самостоятелност беше 8 234 873,70 EUR; отбелязва също така, че този принос включва сумата от 191 433,87 EUR, предоставена от държавите от ЕАСТ – принос, събиран от Комисията, която го прехвърля на Института, заедно със субсидията на Съюза.

                  5.

                  Припомня, че Институтът подписа приемно споразумение с правителството на Република Унгария на 23 март 2010 г.; припомня, че съгласно споразумението приемащата държава членка се ангажира да допринася за обезпечаване на разходите за персонал на Института с оглед покриване на разходите за възнаграждения на 20 служители в продължение на пет години; отбелязва също така, че приносът за 2011 г. трябва да бъде осигурен чрез пет годишни вноски в размер на 1 560 000 EUR.

         Счетоводна система

                  6.

                  Признава от годишните отчети, на 8 юни 2011 г. Институтът въведе счетоводна отчетност на базата на текущо начисляване (ABAC) – счетоводната система, използвана от Комисията за водене на бюджетно счетоводство; отбелязва също така, че на 8 юни 2011 г. системата за управление на договори беше обезпечена чрез модула ABAC „Договори“.

                  7.

                  Отбелязва от годишните отчети, че за общото счетоводство Институтът започна да прилага на 8 юни 2011 г. системата SAP, която се използва от Комисията и е пряко свързана със системата ABAC; отбелязва също така, че в периода между 1 януари и 7 юни 2011 г. Институтът използваше счетоводната система на своя партньор генералната дирекция.

                  8.

                  Отбелязва от годишните отчети, че от 19 декември 2011 г. системата за управление на активи беше обезпечена чрез модула ABAC „Активи“.

         Поети задължения

                  9.

                  Отбелязва от годишните отчети (8), че степента на изпълнение за цялата година е 97,21 % за бюджетните кредити за поети задължения, 83,83 % за бюджетните кредити за плащания и 67,33 % за плащанията срещу задължения.

                  10.

                  Отбелязва, че степента на изпълнение за периода на финансова самостоятелност е 92,81 % за бюджетните кредити за поети задължения, 24,70 % за бюджетните кредити за плащания и 11,48 % за плащанията срещу поети задължения; призовава Института да информира органа по освобождаване от отговорност за действията, които ще предприеме за отстраняване на тези слабости, тъй като ниската степен на изпълнение показва затруднения при планирането и изпълнението на бюджета.

                  11.

                  Признава, че степента на изпълнение за бюджетните кредити за поети задължения по дял I („Разходи за персонал“) за цялата година е 73,28 %, а степента на изпълнение за бюджетните кредити за плащания спрямо бюджетните кредити за поети задължения е 92,79 %.

                  12.

                  Отбелязва, че степента на изпълнение за бюджетните кредити за поети задължения по дял I („Разходи за персонал“) за периода на финансова самостоятелност е 63,36 %, а степента на изпълнение за бюджетните кредити за плащания спрямо бюджетните кредити за поети задължения е 88,56 %; призовава Института да информира органа по освобождаване от отговорност за действията, които ще предприеме за отстраняване на тези слабости, тъй като ниската степен на изпълнение показва затруднения при планирането и изпълнението на бюджета.

                  13.

                  Признава от годишните отчети, че степента на изпълнение за бюджетните кредити за поети задължения по дял II („Оперативни разходи“) е била 72,41 % в края на 2011 г., а степента на изпълнение за бюджетните кредити за плащания е била 47,77 %; призовава Института да информира органа по освобождаване от отговорност за действията, които ще предприеме за отстраняване на тези слабости, тъй като ниската степен на изпълнение показва затруднения при планирането и изпълнението на бюджета.

                  14.

                  Отбелязва, че степента на изпълнение за бюджетните кредити за поети задължения по дял II („Оперативни разходи“) за периода на финансова самостоятелност е 70,32 %, а степента на изпълнение за бюджетните кредити за плащания спрямо бюджетните кредити за поети задължения е 42,13 %; призовава Института да информира органа по освобождаване от отговорност за действията, които ще предприеме за отстраняване на тези слабости, тъй като ниската степен на изпълнение показва затруднения при планирането и изпълнението на бюджета.

                  15.

                  Отбелязва, че степента на изпълнение за бюджетните кредити за поети задължения по дял III („Оперативни разходи“) за цялата година е 99,32 %, а степента на изпълнение за бюджетните кредити за плащания спрямо бюджетните кредити за поети задължения е 66,39 %; отбелязва също така, че степента на изпълнение за бюджетните кредити за поети задължения във връзка с безвъзмездните средства за ОЗИ и създаването на Института е 100 % и че съотношението от 66,39 % между бюджетните кредити за плащания и бюджетните кредити за поети задължения във връзка с оперативните разходи е резултат от факта, че през август не са извършени авансови плащания за допълнителните безвъзмездни средства по втория трансфер.

                  16.

                  Признава, че степента на изпълнение за бюджетните кредити за поети задължения по дял III („Оперативни разходи“) за периода на финансова самостоятелност е 98,09 %, а степента на изпълнение за бюджетните кредити за плащания спрямо бюджетните кредити за поети задължения е много ниска – 3,46 %; призовава Института да информира органа по освобождаване от отговорност за действията, които ще предприеме за отстраняване на тези слабости, тъй като ниската степен на изпълнение показва затруднения при планирането и изпълнението на бюджета.

                  17.

                  Отбелязва констатацията на Сметната палата, че Комисията (ГД „Образование и култура“) и Институтът систематично са подписвали споразумения за отпускане на безвъзмездна финансова помощ, водещи до плащания през 2011 г., едва след извършването на повечето дейности; също така отбелязва, че в периода септември—декември 2011 г. Институтът е извършил окончателни плащания в размер на 4 200 000 EUR по три споразумения за отпускане на безвъзмездна финансова помощ, подписани значително по-късно след началото на дейностите; призовава Института да информира органа по освобождаване от отговорност за действията, които ще предприеме за отстраняване на тези слабости, тъй като този въпрос е свързан с доброто финансово управление.

         Пренесени бюджетни кредити

                  18.

                  Признава, че сумата от 4 500 000 EUR за бюджетни кредити за плащания е била пренесена по бюджетен ред 3 100 (безвъзмездни средства за ОЗИ) от 2010 г. за 2011 г.; отбелязва също така плащането на сумата от 3 780 634,25 EUR, като степента на изпълнение за бюджетните кредити за плащания спрямо бюджетните кредити за поети задължения е 84,01 % към края на 2011 г.

                  19.

                  Отбелязва, че бюджетни кредити в размер на 21 903 441,85 EUR са били автоматично пренесени от 2011 г. за 2012 г., както следва: 0,97 % за разходи за персонал и 2,25 % за административни разходи, като голяма част от тях – 96,79 % са били за оперативни разходи; призовава Института да информира органа по освобождаване от отговорност за действията, които ще предприеме за отстраняване на тези слабости, тъй като високото ниво на пренесени бюджетни кредити противоречи на принципа за ежегодност на бюджета.

                  20.

                  Отбелязва, че бюджетни кредити за плащания в размер на 3 778 942,31 EUR са били пренесени автоматично от 2011 за 2012 г., тъй като в края на 2011 г. Институтът е имал редица поети задължения, съответстващи на надлежно договорени задължения, за които през 2011 г. не е извършено плащане или е извършено само частично плащане; призовава Института да информира органа по освобождаване от отговорност за действията, които ще предприеме за отстраняване на тези слабости.

         Процедури за набиране на персонал

                  21.

                  Отбелязва от годишния отчет за дейността, че до края на 2011 г. са били заети 40 щатни бройки (23 срочно наети служители и 17 договорно наети служители), което показва увеличение от 66 % в сравнение с 24-те заети щатни бройки до края на 2010 г.

                  22.

                  Признава, че наред с увеличаването на персонала, през септември 2011 г. беше създадена нова организационна структура, за да се осигурят достатъчно служители, по-специално с цел подобряване изпълнението на административни и хоризонтални задачи, планирането и изпълнението на бюджета, управлението на човешките ресурси, както и изпълнението на счетоводни задачи и задачи по вътрешен одит, като по този начин беше създадена солидна основа за подкрепа на Института в областта на услугите.

                  23.

                  Отбелязва от годишния отчет за дейността, че новият директор е постъпил на работа в Института на 1 юли 2011 г.

                  24.

                  По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 17 април 2013 г. (9) относно резултатите от дейността, финансовото управление и контрола на агенциите.

         (1)  ОВ C 388, 15.12.2012 г., стр. 110.

         (2)  ОВ L 248, 16.9.2002 г., стр. 1.

         (3)  ОВ L 298, 26.10.2012 г., стр. 1.

         (4)  ОВ L 97, 9.4.2008 г., стр. 1.

         (5)  ОВ L 357, 31.12.2002 г., стр. 72.

         (6)  Годишни отчети за 2011 г., стр. 23.

         (7)  Решение C(2009)10145 на Комисията от 17 декември 2009 г.

         (8)  Годишни отчети за 2011 г., стр. 34.

         (9)  Приети текстове, P7_TA(2013)0134 (вж. страница 374 от настоящия брой на Официален вестник).


title: 2010/588/ЕС: Решение на Съвета от 27 септември 2010 година относно приключване на процедурата по консултиране с Република Нигер съгласно член 96 от Споразумението за партньорство АКТБ—ЕС

text:
               2.10.2010

               BG

               Официален вестник на Европейския съюз

               L 260/6

         РЕШЕНИЕ НА СЪВЕТА
   от 27 септември 2010 година
   относно приключване на процедурата по консултиране с Република Нигер съгласно член 96 от Споразумението за партньорство АКТБ—ЕС
   (2010/588/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 217 от него,
   като взе предвид Споразумението за партньорство между членовете на групата страни от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. (1) и преразгледано в Люксембург на 25 юни 2005 г. (2) („Споразумението за партньорство АКТБ—ЕС“), и по-специално член 96 от него,
   като взе предвид Вътрешното споразумение между представителите на правителствата на държавите-членки, заседаващи в рамките на Съвета, относно мерките, които трябва да се вземат, и процедурите, които трябва да се следват за изпълнение на Споразумението за партньорство АКТБ—ЕО (3), и по-специално член 3 от него,
   като взе предвид предложението на Европейската комисия,
   като има предвид, че:

               (1)

               Основните елементи на Споразумението за партньорство АКТБ—ЕС, посочени в член 9, са нарушени.

               (2)

               В съответствие с член 96 от Споразумението за партньорство АКТБ—ЕС на 8 декември 2009 г. и 26 май 2010 г. започнаха консултации с Република Нигер в присъствието на представители на групата страни от Африка, Карибите и Тихоокеанския басейн (АКТБ). По повод на втората среща за консултации представителите на преходното правителство на Нигер представиха задоволителни предложения и ангажименти,

         ПРИЕ НАСТОЯЩОТО РЕШЕНИЕ:
   Член 1
   Консултациите, започнати с Република Нигер в съответствие с член 96 от Споразумението за партньорство АКТБ—ЕС, приключват.
   Член 2
   Мерките, определени в приложеното писмо, се приемат в качеството на съответни мерки, посочени в член 96, параграф 2, буква в) от Споразумението за партньорство АКТБ—ЕС.
   Член 3
   Настоящото решение влиза в сила в деня на приемането му.
   То остава в сила за период от 12 месеца. То се преразглежда редовно най-малко на всеки шест месеца въз основа на мисии за наблюдение на Съюза.

      Съставено в Брюксел на 27 септември 2010 година.

            За Съвета

            Председател

         K. PEETERS

      (1)  ОВ L 317, 15.12.2000 г., стр. 3.

      (2)  ОВ L 287, 28.10.2005 г., стр. 4.

      (3)  ОВ L 317, 15.12.2000 г., стр. 376.

      ПРИЛОЖЕНИЕ

         ПРОЕКТ ЗА ПИСМО

      Председател на Върховния съвет за възстановяване на демокрацията
      Министър-председател
      Уважаеми господа,
      Европейският съюз (ЕС) смята, че политическата криза, настъпила във Вашата страна през 2009 г., както и превратът от 18 февруари 2010 г. представляват сериозно нарушение на основните елементи, посочени в член 9 от Споразумението за партньорство АКТБ—ЕС. С декларацията на говорителя на върховния представител Катрин Аштън от 19 февруари 2010 г. ЕС осъди категорично преврата като противоречащ на принципите на демокрацията. Европейският съюз покани нигерските власти на консултации в Брюксел съгласно член 96 от Споразумението за партньорство АКТБ—ЕС и така започна политически диалог с управляващите с цел разглеждане на ситуацията и възможните решения. Консултациите бяха открити на 8 декември 2009 г., а вторият им кръг се проведе на 26 май 2010 г. В резултат на последната среща представителите на ЕС потвърдиха желанието си да предложат на Съвета на Европейския съюз мерки, подходящи за подпомагане на текущия преход в Нигер за възстановяване на конституционния ред, както бе обявено от нигерските власти.
      По време на срещата на 26 май 2010 г. страните обсъдиха организацията на прехода към възстановяване на конституционния ред и създаването на демократичен режим, резултат от свободни и прозрачни избори. Нигер представи меморандум, съдържащ етапите и предизвикателствата на прехода. ЕС взе предвид обявяването на:

                  —

                  създаването на плуралистични институции на прехода, представителни за всички политически организации в Нигер,

                  —

                  приемането с консенсус на избирателен кодекс,

                  —

                  създаването на независима национална избирателна комисия (ННИК).

            ЕС приветства също приемането на пътна карта, маркираща с определен брой избирателни периоди етапите на създаване на нова конституционна рамка и нови демократично избрани управляващи органи. В заключение, ЕС отчете ангажимента на членовете на Върховния съвет за възстановяване на демокрацията (ВСВД) и на цивилното правителство, сформирано през февруари 2010 г., да управляват прехода, да не се кандидатират на изборите и да предадат властта на избраните граждани в края на преходния период, предвиден през март 2011 г.
      ЕС отбеляза направените от Нигер предложения при тези дискусии, и по-специално следните ангажименти, които смята за особено важни:

                  1.

                  приемане на основните текстове от ВСВД;

                  2.

                  организиране на тази основа на конституционен референдум;

                  3.

                  провеждане на местни, парламентарни и президентски избори в срок до март 2011 г.;

                  4.

                  спазване на основните права и гражданските свободи, включително свободата на действие на политическите партии;

                  5.

                  декриминализиране на нарушенията, свързани с пресата, и гарантиране на независимостта на регулаторните органи, както и на достъпа до информация;

                  6.

                  поемане на ангажимент за добро икономическо и финансово управление през периода на прехода.

            ЕС счита, че като цяло поетите от Нигер задължения са обнадеждаващи. Решено бе също така да се приемат следните съответни мерки, изброени в приложената таблица с ангажиментите, съгласно член 96, параграф 2, буква в) от Споразумението за партньорство АКТБ—ЕС, отнасящи се до постепенното възобновяване на сътрудничеството, за да се подкрепи преходът.
      По-специално ЕС ще продължи да финансира дейности от хуманитарно естество, спешни случаи, дейности в пряка подкрепа за населението, в подкрепа на политическия преход и за излизане от кризата. В този контекст ЕС може да предостави ново подпомагане за подготовката на парламентарните и президентските избори.
      Въпреки това, ако е необходимо, Европейската комисия си запазва правото да поеме отново по своя инициатива функциите на национален разпоредител с бюджетни кредити на ЕФР.
      В рамките на процедурата съгласно член 96 от Споразумението за партньорство АКТБ—ЕС ЕС ще продължи да следи отблизо ситуацията в Нигер за контролен период от 12 месеца. През този период ще се поддържа засилен диалог с правителството на Нигер в рамките на член 8 от Споразумението за партньорство АКТБ—ЕС за подпомагане на процеса на прехода и ще се извършват редовни прегледи от ЕС. Първата мисия за наблюдение ще се проведе не по-късно от шест месеца от датата на подписване на настоящото писмо.
      ЕС си запазва правото да променя „съответните мерки“ в зависимост от хода на осъществяването на ангажиментите.
      ЕС, в рамките на член 8 от Споразумението за партньорство АКТБ—ЕС, възнамерява да поддържа редовен политически диалог със сформираното след изборите правителство, по-специално по отношение на реформите в областта на политическото, съдебното и икономическото управление, както и на реформите в сферата на сигурността.
      С уважение,

               За Съвета

            …

               За Комисията

            …

         ПРИЛОЖЕНИЕ КЪМ ПРИЛОЖЕНИЕТО: ТАБЛИЦА НА АНГАЖИМЕНТИТЕ
         Ангажименти на партньорите

                     Нигер

                     ЕС

                                 —

                                 Ситуация към 26 май 2010 г.

                                 —

                                 Европейският съюз ще продължи да финансира дейности от хуманитарно естество, спешни случаи, дейности в пряка подкрепа за населението, в подкрепа на политическия преход и за излизане от кризата

                                 —

                                 Приемане с консенсус на избирателен кодекс (с положителното становище на Националния консултативен съвет (НКС)

                                 —

                                 Създаване на независима национална избирателна комисия с консенсусен състав (с положителното становище на Националния консултативен съвет)

                                 —

                                 Възобновяване на проекта „Укрепване на демокрацията“, по-специално в частта „Подкрепа за избори“, която се отнася за предстоящите избори. Споразумението за финансиране е в сила.

                                 —

                                 Обработване на искане от страна на властите относно увеличаване на пакета на споразумението за финансиране „Подкрепа за избори“.

                                 —

                                 Възобновяване на институционната подкрепа за реформите в областта на управлението на публичните финанси, включително подкрепата за Сметната палата, с цел спазване на критериите за допустимост за бюджетна подкрепа.

                                 —

                                 Възобновяване на програмата за подкрепа на правосъдието и правовата държава.

                                 —

                                 Приемане от Върховния съвет за възстановяване на демокрацията на предложените основни текстове (с положителното становище на Националния консултативен съвет)

                                 —

                                 Публикуване на изборните листи (в рамките на актуализирането на избирателния списък)

                                 —

                                 Декриминализиране на нарушенията, свързани с пресата

                                 —

                                 Връщане в процедурата по одобряване на проектите за подкрепа за търговията и за подкрепа за националната статистическа система.

                                 —

                                 Възобновяване на процеса на оценка на програмите от Националната индикативна програма в рамките на 10-ия Европейски фонд за развитие (правосъдие, децентрализация, развитие на селските райони и т.н.) и започване на необходимите изследвания

                                 —

                                 Запазване на салдото по споразумението за финансиране на бюджетната подкрепа по 9-ия ЕФР

                                 —

                                 Започване на проучване за определяне на мерките за подкрепа на стабилизирането на ситуацията в северната част на страната

                                 —

                                 Стартиране на подкрепата за стратегията за развитие на селските райони (10-и ЕФР)

                                 —

                                 Възобновяване на програмата за подкрепа на развитието на минния сектор

                                 —

                                 Провеждане на конституционен референдум в задоволителни условия

                                 —

                                 Постепенно изплащане на бюджетните помощи (9-и и 10-и ЕФР)

                                 —

                                 Възобновяване на поканата за предложения за пътна поддръжка към 10-ия ЕФР

                                 —

                                 Възобновяване на поканата за предложения за разширяване на болницата в Arlit (програма за минния сектор)

                                 —

                                 Провеждане на парламентарните избори и на първия тур от президентските избори в задоволителни условия

                                 —

                                 Провеждане на втория тур от президентските избори (ако е необходимо) в задоволителни условия

                                 —

                                 Назначаване на новата Национална асамблея

                                 —

                                 Встъпване в длъжност на президента на републиката

                                 —

                                 Продължаване на вече започналото изплащане на бюджетните помощи

                                 —

                                 Подписване на споразумения за финансиране на проектите за подкрепа за търговията и за подкрепа за националната статистическа система

                                 —

                                 Възобновяване на всички дейности на сътрудничеството